נכון שתמיד קיללתי בשקט את כל אלה שסוחבים את התינוק לכל מקום. היצור הקטן הורס לכולם את הגוד טיים ופוצח במרתון בכי צווחני באמצע מסעדה, כשאני בעיצומו של דייט גורלי. אבל כל זה היה במאה הקודמת, כשעוד הייתי צעירה ורווקה. היום, כאם לילדים, כל מה שיש לי כלפי ההורים שאורזים את התינוק "טו גו" לכל מקום, הוא סימפטיה והערכה. ואני לא היחידה. ניו יורק כולה מקבלת את טרנד "התינוקות בכל מקום" בהכנעה ובהבנה. ולא שיש לה הרבה ברירה.
אז מחר יש אפטר פארטי?
מכרה שלי, ניו יורקית בדם שעברה ממצב רווקות עליזה לאמהות נואשת ועדיין לא ויתרה על הדירה במנהטן, התחדשה לאחרונה בתינוק חדש, שני במספר, והצהירה שהפעם היא לא חוזרת על הטעויות של הפעם הקודמת. הפעם היא לא מתכוונת לתת לעיר שלא עוצרת להמשיך לחגוג כשהיא נמצאת במעצר בית עם תינוק קטן. הפעם היא זורמת עם הטרנד של ההורים הצעירים המחוברים יום ולילה למנשא, ועדיין נהנים מכל רגע.
הצ'ק פוינט הוא ביג נו-נו עבור פעוטות שלמדו כבר איך שואלים "למה", שולחים יד לכל מקום ומכניסים כל דבר לפה. אבל אם התינוק שלכם בן שלושה חודשים, הרי שהוא שותף אידאלי למסע רכישות מסוג אחר. הוא לעולם לא יחשוב שברווזוני גומי עם וויברציות הם דבר קצת משונה, וגם לא יעמיד אתכם במצבים מביכים בגלל נטיותיו האוראליות המולדות. ואם עוד לא השתכנעתם שתינוקות בחנות סקס זה לגמרי לעניין, שיקלו את האנקדוטה הבאה: סקס שופ בשם BABELAND בניו יורק, הציבה לאחרונה שולחן החלפה לתינוקות בשרותים. המסקנות עליכם.
במקומות שבהם חוק איסור עישון נאכף במלואו, התינוקות יכולים לתפוס את מקום הסיגריות בשקט גמור. אם התינוק שלכם הוא מהסוג שנרדם מיד במקומות הומים, זה ממש אידאלי, ואם רעשים דווקא עושים לו השראה לייצר נידנודים משלו, הרי שאלה ייבלעו ממילא בקקפוניה הכללית.
נכון שתינוק בוכה בסרט הוא אויב הציבור. אבל כשהתינוק שלכם עדיין נמצא בשלב ה - 18 שעות שינה ביום, כל "משימה בלתי אפשרית" עובדת עבורו כמו שיר ערש. יש אפילו אימהות שלוקחות את העניין הזה צעד אחד קדימה ומניקות את התינוק בשורות האחוריות עד שהוא שוקע בשינה עמוקה, ומאפשר להן להנות מדייט עם הבעל.
בניגוד לפעוטות, ילדים ואפילו בני עשרה, התינוק הרך שלכם לא פוצח בסשן קיטורים ודרישות כבר ברגע שכף רגליכן פוסעת בפתח הקניון. בדרך כלל תזכו לתשומת לב חיובית מהסובבים אתכם, אלא אם כן התינוק שלכם יחליט שברגע זה ממש כדאי להקיא על הרהיט הכי חם באיקאה.
הם נשארים ערים עד מאוחר, נופלים שדודים בחצות, ולא זוכרים כלום ביום שאחרי- ממש חיות לילה בהגדרה. אז למה לא לשתף אותם בחגיגה? תהנו מהקוקטיילים והריקודים, ותנו להם להנות מהצבעים והמראות. מגיע לכם, אחרי הכל, בעוד כמה חודשים החומרים היחידים שיעשו לכם להתעורר עם האנג אובר עצבני הם טו מאץ' ברני ויובל המבולבל.